ПРОЕКТ НА ДОГОВОР

На основание проведена открита  процедура за възлагане на обществена поръчка  по реда на ЗОП и Решение № .......... на Управителя на „МБАЛ-Свиленград” ЕООД,   днес…………..г. в гр.Свиленград между:

“МБАЛ-СВИЛЕНГРАД” ЕООД– представлявано от Управителя д-р Димитър Ангелов Ермов, със седалище и адрес на управление: Свиленград, ул.”Сан Стефано”№1, вписано в Търговския регистър, ЕИК: 126532456 от една страна, наричана по-долу ВЪЗЛОЖИТЕЛ 

и


………………………………………………………………………, със седалище и адрес на управление:...............регистрирано.................. ЕИК:..........…………..……, представлявано от ……………………………………………………………….………………………………….…… - пълномощник, упълномощен с нотариално заверено с рег. № …………/…………..………………. от нотариус с рег. № …………….. на Нот.камара, наричано по-долу за краткост „ИЗПЪЛНИТЕЛ“, от друга страна,

се сключи настоящият договор за възлагане на обществена поръчка, наричан по-долу за краткост „Договор“, с предмет: " Доставка, пускане в експлоатация, обучение на персонала и гаранционна поддръжка на  Видеолапароскопска система за Отделение по хирургия  при „МБАЛ- Свиленград„ ЕООД”
Страните се споразумяха за следното:
I.Предмет и срок на договора
1.1.
Възложителят възлага, а Изпълнителят се задължава срещу възнаграждение да достави, монтира, въведе в експлоатация, обучи персонала за работа и осигури гаранционна поддръжка на апаратурата………………………………………………… наричана за краткост „стока", съгласно ПРЕДЛОЖЕНИЕ за изпълнение на поръчката /Образец №3 /, неразделна част от настоящия договор;
1.2. Срокът на договора е до изпълнение на възложените по него дейности свързани с доставката, монтажа, пускането в експлоатация, обучението на персонала за работа с апаратурата, заплащането на стоката  и изтичане на гараницонния срок.
1.3. Стоката е с гаранционен срок, посочен в офертата на Изпълнителя  и е……….. месеца. В рамките на този гаранционен срок и при спазени гаранционни  условия Изпълнителят се задължава да извършва всички ремонти и подмяна на повредени елементи за своя сметка, а при установяване на неотстранима повреда да достави нова апаратура със същите или по-добри характеристики за негова сметка.

1.3.1 При необходимост от извършване на гаранционен ремонт, Изпълнителят се задължава да предприеме действия в срок до 24 (двадесет и четири) часа  след  получаване на  заявка от Възложителя по факс  и да го  осъществи  в срок до  5 (пет) календарни дни, считано от  получаване на заявката. 
1.3.2. При необходимост от доставка на резервна част, неналична на територията на Република България, срокът на доставка на частта и извършване на ремонта е до 15 (петнадесет) работни дни, считано от датата на подписване на двустранен констативен протокол с описване в него на повредата и необходимите за ремонта части 
1.3.3. След извършния ремонт на апаратурата се подписва протокол от Изпълнителя и Началник отделение  „Хирургия” за Възложителя.
1.3.4. При  отстраняване продължило повече от срока по предходните точки гаранционния срок за поддръжка на  апаратурата се удължава с толкова дни, с колкото е просрочено задължението.
II.Цена и начин на плащане
2.1.  Цената на стоката е в размер ……..…
лв. /словом
 / без ДДС или ……………… лв./словом
/с вкл. ДДС   посочена в ценовото предложение на Изпълнителя, което е неразделна част от настоящия договор. Цената е фиксирана в договора и не подлежи на промяна за срока на действието му.
2.2. Посочената цена включва всички разходи за доставка, монтаж, пускане в експлоатация, обучение на персонала и гаранционна поддръжка..
2.3. Плащането по настоящия договор се осъществява в български лева, по банков път, на следната банкова сметка на ИЗПЪЛНИТЕЛЯ:

Банка: 

IBAN:

BIC: 


по следната схема: 


- 30% от стойността в срок от 3 календарни дни подписване на договор;


- 70% от стойността в срок от 10 календарни дни след представяне на следните документи:
-
Доставна фактура (оригинал) и 2 бр. заверени копия издадени с името и данните на „МБАЛ-Свиленград”ЕООД, гр.Свиленград, ул."Сан Стефано" № 1, ЕИК: 126532456;
· Приемателно-предавателен протокол /оригинал/, удостоверяващ доставката  на апаратурата, протокол за извършен монтаж и пускане в експлоатация  /оригинал/, подписани от Изпълнителя и Началник отделение „Хирургия” за Възложителя;

· Протокол за извършено обучение на персонала /оригинал/, подписан от Изпълнителя и лицата които са обучени от страна на Възложителя.
· Гаранционна карта на апаратурата- оригинал 
·  Инструкция  за употреба на български език
· Декларация за съотвествие, изготвена от  производителя или негов упълномощен представител 

· 2.4. Когато Изпълнителят е сключил договор/договори за подизпълнение, Възложителят извършва окончателно плащане към него, след като бъдат представени доказателства, че Изпълнителят е заплатил на подизпълнителя/подизпълнителите за изпълнените от тях работи, които са приети по реда на чл. 4.1.8.
III. Срок и място на доставката
3.1.
Доставката на апаратурата следва да бъде извършена в срок от  …………календарни дни /съгласно ПРЕДЛОЖЕНИЕ за изпълнение на поръчката /Образец №3/ считано от датата на подписване на договора.

3.2. Срокът за монтаж, въвеждане  в експлоатация на  апаратурата и  обучаване на  персонала за работа с нея е до 5 работни дни след доставката. 

3.3. Изпълнителят се задължава да уведоми писмено или чрез факс: 0379/71534 Възложителя за предстоящата доставка не по-късно от 48 /четиридесет и осем/ часа преди извършване на доставката.
3.4. Мястото на изпълнение на доставката – Отделение по Хирургия на „МБАЛ-Свиленград”ЕООД”, за нуждите на които се закупува настоящата апаратурата.
3.5. Доставката на апаратурата се счита за извършена след подписване на приемо-предавателен протокол за доставка между Изпълнителя и   Началник отделение  „Хирургия” за Възложителя, удостоверяващи съответствието на апаратурата с техническата спецификация на Възложителя и техническото предложение на Изпълнителя.
IV. Права и задължения на страните
4.1 Изпълнителят се задължава:
4.1.1 да достави „стоката", предмет на настоящия договор, в уговорения срок и по договорения ред, с качество, което да отговаря на всички изисквания на Възложителя, посочени в документацията за провеждане на процедурата, като същата е придружена с гаранционна карта и ръководство за употреба на български език;
4.1.2 в срок до 5 работни дни след доставката да извърши монтажа и да въведе в експлоатация апаратурата, предмет на настоящия договор и да обучи персонала за работа с нея;
4.1.3 да представи към момента на подписване на договора документ за внесена гаранция за изпълнение на договора, в размер на 5% от стойността му в лв. без ДДС по една от формите предвидени в чл. 111, ал.5 от ЗОП - парична сума, платима по банкова сметка на „МБАЛ-Свиленград” ЕООД за  внасяне  на паричната  гаранция  -  IBAN: BG66RZBB91551063800018, BIC: RZBBBGSF в Райфайзен банк ЕАД или безусловна и неотменяема банкова гаранция за изпълнение на договора в оригинал, издадена в полза на Възложителя или застраховка, която обезпечава изпълнението чрез покритие на отговорността на изпълнителя;
4.1.4. да поддържа гаранционно стоката в срок от  месеца   съгласно ПРЕДЛОЖЕНИЕ за изпълнение на поръчката /Образец №3 /, като гаранционния срок започва да тече от датата на подписване на протокола за монтаж и пускане в експлоатация. За гаранционното поддържане на стоката Възложителят не дължи заплащане на Изпълнителя;

4.1.5.
гаранционното поддържане се извършва от сервиз на   Изпълнителя сертифициран от производителя  в рамките на гаранционния срок. Изпълнителят е длъжен да предприеме действия след направена заявка от Възложителя по факс в срок до 24 (двадесет и четири) часа. Срокът на отстраняване на повредата е не повече от 5 /пет/ дни от  получаване на  заявката. При отстраняване на дефекти с резервни части подлежащи на доставка от внос, срокът за отстраняване на повредата се удължава с времето на доставка, но не-повече от 15/петнадесет/ дни. В случай, че се  установят скрити недостатъци,  в рамките на гаранционния срок,  ако недостатъка прави стоката негодна за използване по предназначение, Изпълнителят е длъжен да замени стоката с нова със същите или по-добри характеристики. Всички разходи по замяната са за сметка на Изпълнителя.

4.1.6. да осигури възможност за следгаранционен сервиз от сервиз на Изпълнителя сертифициран от производителя.
4.1.7. да предаде оригинална гаранционна карта и инструкция  за употреба   на български език   на отговорно лице от Отделение по Хирургия.
4.1.8. когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на  Изпълнителя  и подизпълнителя.
 
4.2. Изпълнителят  декларира, че е собственик на стоката и че не му е известно към датата на сключване на договора трети лица да имат или да претендират да имат права върху нея.


4.2.1.В случай, че бъде съдебно отстранен от вещта,  Изпълнителят дължи на Възложителя  неустойка в размер на 50 (петдесет) % от стойността на ВЕЩТА, с включен ДДС.


4.3.При неоснователен отказ от страна на Изпълнителя  да достави и предаде стоката, или  да обучи персонала за работа или  да  извърши гаранционната й поддръжка, той дължи на Възложителя  неустойка в размер на 5 (пет) % от цената на договора с ДДС  ( чл.2.1.).

4.4. Възложителят се задължава:
4.4.1. да заплати доставената апаратура по ред и начин посочен в настоящия договор, при условие, че същата съответства на посочените в документацията технически характеристики и след представяне на посочените в т.2.3 документи;
4.4.2. да освободи гаранцията за изпълнение в размер на 5 % в срок до 30 дни след извършване на доставката, монтажа, пускането в експлоатация, обучение на персонала и плащане на стоката, предмет на договора;
4.4.3.
за периода,   през  който  гаранцията законно е  била  в  разпореждане  на Възложителя не се дължат лихви;
4.4.4.
определя свои упълномощени представители, които да контролират във всеки момент изпълнението  на договора по отношение  на качество, количество, стадий  на изпълнение без да затрудняват дейността на Изпълнителя.
V. ЗАДЪРЖАНЕ И ОСВОБОЖДАВАНЕ НА ГАРАНЦИИТЕ ЗА ИЗПЪЛНЕНИЕ

5.1. ВЪЗЛОЖИТЕЛЯТ освобождава гаранцията за изпълнение на договора на етапи и при условия, както следва:
- частично освобождаване в размер на 80 % от сумата по Раздел ІV, т. 4.1.3 от настоящия договор – до 30 дни след изтичане срока на договора и извършване на всички плащания по него;

- окончателно освобождаване в размер на 20 % от сумата по Раздел ІV, т. 4.1.3 от настоящия договор – след изтичане на уредения в договора гаранционен срок и при условие, че ИЗПЪЛНИТЕЛЯТ е изпълнил всички свои задължения по договора.
5.2. В случай, че ИЗПЪЛНИТЕЛЯТ е представил банкова гаранция за изпълнение на договора или застраховка, техният срок на валидност не трябва да бъде по-кратък от 30 календарни дни от извършване на окончателното  плащане.
5.3.Преди освобождаване на гаранцията по предходната алинея ИЗПЪЛНИТЕЛЯТ е длъжен да представи нова гаранция, обезпечаваща гаранционната поддръжка на оборудването, със срок на валидност не по-кратък от предвидения в договора гаранционен срок. Гаранцията е в размер на 20 % от сумата по Раздел ІV, т. 4.1.3 от настоящия договор, а именно ……… и се освобождава от ВЪЗЛОЖИТЕЛЯ след изтичане на уредения в договора гаранционен срок и при условие, че ИЗПЪЛНИТЕЛЯТ е изпълнил всички свои задължения по договора.
5.4.ВЪЗЛОЖИТЕЛЯТ не дължи лихва за периода, през който гаранцията за изпълнение законно е престояла при него.


5.5.Гаранциите не се освобождават от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към задържане на гаранциите.

5.6.ВЪЗЛОЖИТЕЛЯТ има право да задържи изцяло или частично гаранцията за изпълнение, при пълно или частично неизпълнение на задълженията по настоящия договор от страна на ИЗПЪЛНИТЕЛЯ и/или при разваляне или прекратяване на настоящия договор по вина на ИЗПЪЛНИТЕЛЯ. В тези случаи, ВЪЗЛОЖИТЕЛЯТ има право да задържи от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението.
VІ. Отговорност при забава и неустойки
6.1. При забава на изпълнението на задълженията си по настоящия договор за доставка на стоката (вкл. монтаж, пускане в експлоатация и обучение на персонала)  Изпълнителят дължи на Възложителя  неустойка в размер на 0,1% на ден върху стойността на договора, но не повече от 10 % (десет процента), както и обезщетение за претърпените действителни вреди в случаите, когато те надхвърлят договорената неустойка.
6.2.  В случай, че Изпълнителят не изпълни задължението си  по чл.4.1.5, изр. 5 от настоящия договор (да замени стоката с  нова), дължи на Възложителя неустойка в размер  на цената  на   договора. 

6.3.При забава на изпълнението на други свои  задължения   по настоящия договор Изпълнителят дължи на Възложителя неустойка в размер на 200 лева на ден, но не повече от 10 000 лева.
6.4. При забава на изпълнението на задълженията си по настоящия договор за заплащане на дължимата цена Възложителят дължи на  Изпълнителя неустойка в размер на 0,1% на ден върху неизплатената  сума, но не повече от 10 % (десет процента).
6.5. ИЗПЪЛНИТЕЛЯ следва да заплати  дължимата неустойка в срок от 3 работни дни от получаване на писмо /покана/ от ВЪЗЛОЖИТЕЛЯ по банковата сметка на „МБАЛ-Свиленград” ЕООД -  IBAN: BG66RZBB91551063800018, BIC: RZBBBGSF в Райфайзен банк ЕАД – НЕ.

6.6. В случай, че банковата сметка на Възложителя не е заверена със сумата на неустойката в срока по т.6.5. Възложителят има право да удържи /прихване/ начислените неустойки от дължимото по договора плащане или се удовлетвори  от стойността на гаранцията за изпълнение на договора.
VIІ. Прекратяване
7. Настоящият договор се прекратява:
7.1.С окончателното му изпълнение
7.2.По взаимно съгласие на страните, изразено  в писмен вид
7.3.На основанията  по  чл.118 от ЗОП, без ВЪЗЛОЖИТЕЛЯТ да дължи обезщетение на ИЗПЪЛНИТЕЛЯ за претърпени от прекратяването на Договора вреди.
7.4.Когато са настъпили съществени промени във финансирането на обществената поръчка - предмет на договора, извън правомощията на Възложителя, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

7.5.Когато  Изпълнителят бъде обявен в несъстоятелност или когато е в производство по несъстоятелност или 
ликвидация.

7.6. Възложителят може  да прекрати/развали договора едностранно без предизвестие с уведомление, изпратено до Изпълнителя: 

7.6.1. при забава на ИЗПЪЛНИТЕЛЯ продължила повече от половината от оферирания срок на доставка на  стоката и предвидения за монтаж, пускане в експлоатация и обучение на персонала;или
7.6.2. При системно (три и повече пъти) неизпълнение на Изпълнителя на задълженията за гаранционно обслужване и/или гаранционни ремонти в срока на гаранцията; или
7.6.3.При пълно неизпълнение на задълженията на Изпълнителя за гаранционно обслужване и/или извършване на гаранционни ремонти в срока по гаранцията; или 

7.6.4.Когато Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор; или
7.6.5.Възложителят може да  прекрати /развали/  договора  и  с предизвестие от 10 /десет/ дни,  изпратено до Изпълнителя  когато Изпълнителят не изпълни точно някое от  задълженията си по договора.

7.6.6.В случай на разваляне на договора по вина на Изпълнителя, той дължи на Възложителя неустойка в размер на 20% от стойността на договора, като обезщетение за настъпилите вреди от разваляне на договора.
VIIІ. Форсмажорни обстоятелства
8.1. Страните по настоящия договор не дължат обезщетение за понесени вреди и загуби, ако са причинени в резултат на непреодолима сила.
8.2. Страната, която е била в забава при изпълнение на задълженията си не може да се позовава на непреодолима сила.
8.3.
 "Непредвидени обстоятелства" са обстоятелства, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия. 

8.4.
Непредвидени обстоятелства се доказва от засегнатата страна със сертификат за форсмажор, издаден по съответния ред от компетентния орган в държавата, в която са настъпили форсмажорните обстоятелства.

8.5.Страната засегната от непредвидени обстоятелства е длъжна да предприеме всички действия с грижата на добър стопанин, за да сведе до минимум понесените вреди и загуби, както и да уведоми другата страна писмено в едноседмичен срок от настъпването на непреодолимата сила.

8.6.Срокове за изпълнение на задължения по този договор и свързаните с тях насрещни задължения спират да текат докато трае непредвиденото обстоятелство.
ІХ. Спорове
9. 
Възникнали спорове между страни се решават чрез преговори между тях, а при не постигане на договореност - от компетентния съд в Република България..
X. Съобщения
10.
Всички съобщения между страните свързани с изпълнението на настоящия договор са валидни, ако са направени в писмена форма и подписани от упълномощени лица.
XІ. Други разпоредби

11.1.Страните се споразумяват за валидни адреси и банкова сметка на Изпълнителя да се считат:
ЗА ВЪЗЛОЖИТЕЛЯ:
ЗА ИЗПЪЛНИТЕЛЯ:
………………………………………


………………………………………



………………………………...……..




за Изпълнителя: банкова сметка     IBAN

ВIС:
при банка

При промяна на адреса съответната страна е длъжна да уведоми другата писмено в тридневен срок от промяната, а при промяна на посочената банкова сметка в договора, съответната страна е длъжна да уведоми другата писмено веднага, в деня на промяната.

11.2.Никоя от страните няма право да прехвърля правата и задълженията по този договор на трети лица.

11.3.В случай че Възложителят  е купил заместваща стока след разваляне на договора по вина на Изпълнителя, последният му дължи разликата между по-високата стойност на заместващата стока и стойността по чл.2.1.  от настоящия договор.

          11.4.Условията на договора могат да се променят и/или допълват само в случаите, регламентирани в ЗОП и ППЗОП.

XIІ. Заключителни разпоредби
 12.1.Договорът влиза в сила от датата на подписването му от двете страни. 
12.2. За всички неуредени въпроси във връзка със сключването, изпълнението и прекратяването на договора се прилага българското законодателство.  

12.3. При съставянето на настоящия договор се представиха следните документи, които са неразделна негова част:

 1.Документ, удостоверяващ че Изпълнителят е внесъл гаранцията за изпълнение на договора - ....................  в размер на ..................... (..................................................) лева;

 2. Актуално/и свидетелство/а за съдимост на Управителя/ите;

      3.Удостоверение от общината по седалището на Възложителя  и на Изпълнителя (Документ за липса на задължения към НАП и Документ за липса на задължения към общината по регистрация на Възложителя  и на Изпълнителя);

            4.Удостоверение от органите на Изпълнителна агенция „Главна инспекция на труда”;

           5.Удостоверение от Агенцията по вписвания, че Изпълнителят  не е обявен в несъстоятелност и не се намира в производство по ликвидация;

Настоящият договор се сключи в два еднообразни екземпляра един за Възложителя, и един за Изпълнителя.
За ВЪЗЛОЖИТЕЛ:                                 За ИЗПЪЛНИТЕЛ:

……………………………………………………..                             ……………………………………………………..

/д-р Димитър Ермов- Управител на 

“МБАЛ-Свиленград” ЕООД/

/Таня Димитрова-гл. счетоводител/
